Ehdotus neuvoston direktiiviksi sellaisten tietyntyyppisten siviilikäytössä olevien, ääntä hitaammin lentävien suihkukoneiden rekisteröinnistä ja käytöstä yhteisössä, joita on muutettu ja jotka on uudelleensertifioitu osoituksena siitä, että ne täyttävät kansainvälisen siviili-ilmailun yleissopimuksen (kolmas painos, heinäkuu 1993) liitteessä 16 olevan I niteen II osan 3 luvussa mainitut standardit /* KOM/98/0098 lopull. - SYN 98/0070 */



Virallinen lehti nro C 118 , 17/04/1998 s. 0020



Ehdotus neuvoston direktiiviksi sellaisten tietyntyyppisten siviilikäytössä olevien, ääntä hitaammin lentävien suihkukoneiden rekisteröinnistä ja käytöstä yhteisössä, joita on muutettu ja jotka on uudelleensertifioitu osoituksena siitä, että ne täyttävät kansainvälisen siviili-ilmailun yleissopimuksen (kolmas painos, heinäkuu 1993) liitteessä 16 olevan I niteen II osan 3 luvussa mainitut standardit (98/C 118/12) (ETA:n kannalta merkityksellinen teksti) KOM(1998) 98 lopull. - 98/0070(SYN) (Komission esittämä 9 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 84 artiklan 2 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä Euroopan parlamentin kanssa yhdessä toimien, sekä katsoo, että eräs tärkeimmistä yhteisen liikennepolitiikan tavoitteista on kestävä liikkuvuus; yhteinen liikennepolitiikka voidaan määritellä kokonaisvaltaiseksi lähestymistavaksi, jolla pyritään varmistamaan sekä yhteisön liikennejärjestelmien toimivuus että ympäristönsuojelu; on tarkoituksenmukaista toteuttaa teknisiä toimenpiteitä kestävään liikkuvuuteen pääsemiseksi, komission tiedonannossa yhteisen liikennepolitiikan kehittämisestä tulevaisuudessa - kokonaisvaltaiset puitteet yhteisön liikennepolitiikkaa koskevan lähestymistavan suunnittelulle (1) - mainitaan nimenomaisesti uusien meluisimpien lentokoneiden rekisteröinnin kieltoa koskeva sääntö, vuonna 1992 laaditussa viidennessä ympäristöä koskevassa toimintaohjelmassa, jonka yleislinjat neuvosto ja neuvostossa kokoontuneet jäsenvaltioiden hallitusten edustajat hyväksyivät 1 päivänä helmikuuta 1993 annetussa päätöslauselmassaan (2), esitetään lisää lainsäädäntötoimenpiteitä lentokoneista aiheutuvan melun vähentämiseksi; kyseisessä ohjelmassa asetetaan tavoitteeksi, ettei kukaan joudu olemaan alttiina sen tasoiselle melulle, että se vaarantaa terveyden ja elämänlaadun, lentoliikenteen kasvu yhteisön lentoasemilla määräytyy yhä enemmän ympäristön asettamien rajoitusten perusteella; lentoasemakapasiteettia näillä lentoasemilla voidaan hyödyntää paremmin käyttämällä hiljaisempia lentokoneita, vanhempien lentokonetyyppien, joihin on tehty muutostöitä melutason alentamiseksi, melu on lentoonlähtömassa huomioon ottaen merkittävästi pahempi kuin uusissa lentokonetyypeissä, jotka alunperin on hyväksytty kansainvälisen siviili-ilmailun yleissopimuksen kolmannen painoksen (heinäkuu 1993) liitteessä 16 olevan I niteen II osan 3 luvun standardien mukaan; nämä muutostyöt pidentävät sellaisen lentokoneen käyttöikää, joka tavallisesti olisi jo poistettu toiminnasta; muutostöiden vaikutuksena on usein aikaisemmalla tekniikalla rakennettujen lentokoneiden moottorien kaasumaisten päästöjen paheneminen ja polttoaineen kulutuksen lisääntyminen, kieltoa rekisteröidä tällaisia vanhempia, muutettuja lentokoneita jäsenvaltioiden ilma-alusrekistereihin 1 päivästä huhtikuuta 1999 alkaen voidaan pitää suojatoimenpiteenä, jolla pyritään estämään melutilanteen huononeminen edelleen yhteisön lentoasemien ympäristössä sekä parantamaan tilannetta polttoaineen kulutuksen ja kaasumaisten päästöjen osalta, yhteisössä, jolla ei ole sisäisiä rajoja, on tarkoituksenmukaista olla soveltamatta rekisteröimiskieltomääräystä lentokoneisiin, jotka on kirjattu jäsenvaltioiden rekistereihin ennen 1 päivää huhtikuuta 1999, lentokoneiden melua koskeva yhteisön voimassa oleva lainsäädäntö huomioon ottaen tämä aloite on toteutettava yhteisön tasolla sitovilla yhteisön säännöksillä, joten se on toissijaisuusperiaatteen mukainen salliessaan kunkin jäsenvaltion itse päättää sisäiseen järjestelmäänsä parhaiten sopivista täytäntöönpanotoimenpiteistä, rekisteröimiskieltomääräys on teknisesti toteutettavissa ja ympäristön kannalta edullinen ilman, että sen aiheuttamat kustannukset ovat kohtuuttomia, on tarpeellista minimoida mahdollisia kilpailun vääristymiä asettamalla kolmansissa maissa rekisteröidyille lentokoneille vastaavanlaatuiset vaatimukset; yhteisöllä ei ole toimivaltaa kolmansien maiden rekistereiden osalta, joten tällaisiin vastaaviin tavoitteisiin päästään ainoastaan rajoittamalla kolmansissa maissa 1 päivästä huhtikuuta 1999 alkaen rekisteröityjen, standardien vastaisten lentokoneiden käyttöä; tällaisten rajoitusten käyttöönoton ajankohtaa määrittäessä on otettava huomioon 2 luvun lentokoneiden käytöstäpoiston aikaraja kansainvälisen siviili-ilmailun yleissopimuksen liitteessä 16, (toinen painos 1998) olevan I niteen II osan 2 lukuun kuuluvien ääntä hitaammin lentävien lentokoneiden liikennöimisen rajoittamisesta 2 päivänä maaliskuuta 1992 annetun neuvoston direktiivin 92/14/ETY (3) mukaisesti; samoin olisi otettava huomioon 2 luvun lentokoneiden rekisteröimiskiellon laajuus siviilikäytössä olevien ääntä hitaammin lentävien suihkukoneiden aiheuttaman melun rajoittamisesta 4 päivänä joulukuuta 1989 annetun neuvoston direktiivin 89/629/ETY (4) mukaisesti, koska toimenpiteen tärkeimpänä tavoitteena on rajoittaa yhteisön lentokenttien melutasoa, lentokoneille voidaan myöntää poikkeuksia rekisteröimiskieltomääräyksestä silloin, kun ne eivät liikennöi yhteisön alueella; myös Ranskan merentakaisissa departementeissa liikennöiviin lentokoneisiin voidaan niiden maatieteellisen sijainnin takia soveltaa poikkeuksia sekä luonteeltaan poikkeukselliseen liikennöintiin tilapäisiä poikkeuksia, jotta säännöillä päästäisiin ympäristön kannalta parhaaseen mahdolliseen tulokseen, ja on tärkeää varmistaa, että yhteisön oikeuden rikkomisesta on määrätty seuraamuksia, jotka ovat tehokkaita, suhteutettuja ja varoittavia; ON ANTANUT TÄMÄN DIREKTIIVIN: 1 artikla Tavoite Tämän direktiivin tavoitteena on antaa säännöt, joilla estetään siviili-ilmailukäytössä olevien, ääntä hitaammin lentävien uudelleensertifioitujen lentokoneiden yhteisön alueella aiheuttaman melun sekä muiden ympäristövahinkojen lisääntyminen tulevaisuudessa. 2 artikla Määritelmät Tässä direktiivissä: 1. "siviili-ilmailukäytössä olevalla, ääntä hitaammin lentävällä lentokoneella" tarkoitetaan siviili-ilmailukäytössä olevaa, ääntä hitaammin lentävää lentokonetta, jonka moottorien ohivirtaussuhde on alle 3; lisäksi joko sen suurin sallittu lentoonlähtöpaino on vähintään 34 000 kg tai se kuuluu lentokonetyyppiin, jossa saa olla yli 19 istuinpaikkaa henkilöstölle varattujen istuinpaikkojen lisäksi, 2. "uudelleensertifioidulla siviili-ilmailukäytössä olevalla, ääntä hitaammin lentävällä lentokoneella" tarkoitetaan siviili-ilmailukäytössä olevaa, ääntä hitaammin lentävää lentokonetta, jolla on alunperin 2 luvun tai vastaavien standardien mukainen melutodistus tai jolla ei alunperin ole melutodistusta mutta joka on muutettu 3 luvun standardien täyttämiseksi joko suoraan teknisin muutoksin tai epäsuoraan käyttörajoituksia soveltamalla, 3. "2 luvulla "ja" 3 luvulla" tarkoitetaan kansainvälisen siviili-ilmailun yleissopimuksen kolmannen painoksen (heinäkuu 1993) liitteessä 16 olevan I niteen II osan 2 ja 3 lukua, 4. "käyttörajoituksilla" tarkoitetaan lentokoneeseen sovellettavia painorajoituksia ja/tai käyttörajoituksia, kuten pienemmät laippa-asetukset, joita lentäjä tai lentoliikenteen harjoittaja voi toteuttaa, 5. "lentokoneen rekisteröimisellä" tarkoitetaan virallista toimenpidettä, jossa lentokone merkitään jonkun jäsenvaltion tai kolmannen valtion kansalliseen ilma-alusrekisteriin ja jonka mukaan lentokoneen kotimaa määräytyy. 6. "yhteisön alueella" tarkoitetaan aluetta, jota perustamissopimuksen määräykset koskevat. 3 artikla Standardien vastaiset lentokoneet 1. Jäsenvaltioiden on varmistettava, että uudelleensertifioituja siviili-ilmailukäytössä olevia, ääntä hitaammin lentäviä lentokoneita ei 1 päivästä huhtikuuta 1999 alkaen rekisteröidä niiden alueella. 2. Edellä 1 kohdassa mainitut säännökset eivät koske siviili-ilmailukäytössä olevia, ääntä hitaammin lentäviä lentokoneita, jotka on merkitty jonkin jäsenvaltion ilma-alusrekisteriin ennen 1 päivää huhtikuuta 1999. 3. Sen estämättä, mitä direktiivissä 92/14/ETY ja erityisesti sen 2 artiklan 2 kohdassa säädetään, jäsenvaltiot voivat 1 päivästä huhtikuuta 2002 alkaen sallia kolmansissa maissa rekisteröityjen uudelleensertifioitujen siviili-ilmailukäytössä olevien, ääntä hitaammin lentävien lentokoneiden käytön lentoasemillaan ainoastaan, jos koneet olivat ennen 1 päivää huhtikuuta 1999 kyseisen kolmannen maan rekisterissä ja olivat liikennöineet mainittua päivää ennen yhteisön alueella. 4 artikla Poikkeukset 1. Jäsenvaltiot voivat myöntää 3 artiklan säännöksistä tilapäisiä poikkeuksia, jos siviili-ilmailukäytössä olevia, ääntä hitaammin lentäviä lentokoneita käytetään luonteeltaan niin poikkeukselliseen lentotoimintaan, esimerkiksi hätätilanteessa tai humanitaarista apua annettaessa, että tilapäisen poikkeusluvan myöntämättä jättäminen olisi kohtuutonta. 2. Jäsenvaltiot voivat myöntää 3 artiklan säännöksistä poikkeuksia siviili-ilmailukäytössä oleville, ääntä hitaammin lentäville lentokoneille, joita liikennöidään yksinomaan yhteisön alueen ulkopuolella, sekä niille koneille, joita liikennöidään yksinomaan Ranskan merentakaisissa departementeissa. 5 artikla Seuraamukset Jäsenvaltioiden on säädettävä seuraamusjärjestelmästä, jota sovelletaan tämän direktiivin mukaisesti annettujen kansallisten säännösten rikkomiseen, ja toteutettava seuraamusten täytäntöönpanon varmistamiseksi kaikki tarvittavat toimenpiteet. Seuraamusten on oltava tehokkaita, suhteutettuja ja varoittavia. Jäsenvaltioiden on ilmoitettava nämä säännökset komissiolle viimeistään 6 artiklan 1 kohdan ensimmäisessä alakohdassa mainittuna päivänä ja kaikki niiden myöhemmät muutokset mahdollisimman pian. 6 artikla Täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [. . .] Niiden on ilmoitettava tästä komissiolle viipymättä. Jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 7 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 8 artikla Vastaanottajat Tämä direktiivi on osoitettu kaikille jäsenvaltioille. (1) KOM(92) 494, lopullinen, 2.12.1992. (2) EYVL C 138, 17.5.1993, s. 1. (3) EYVL L 76, 23.3.1992, s. 21. (4) EYVL L 363, 13.12.1989, s. 27.